Fælles forslag til RÅDETS FORORDNING om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia /* JOIN/2013/010 final - 2013/0142 (NLE) */





BEGRUNDELSE (1) Ved Rådets forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia[1] indføres restriktive foranstaltninger over for de personer, enheder og organer, som er opført i bilag I til forordningen som følge af FN's Sikkerhedsråds resolution 1844 (2008). (2) Den 6. marts 2013 vedtog FN's Sikkerhedsråd resolution 2093 (2013), som ajourfører de kriterier for opførelse på listen, som anvendes af Sikkerhedsrådets sanktionskomité, der er nedsat i henhold til resolution 751 (1992). (3) Denne foranstaltning hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde. (4) Rådets forordning (EF) nr. 356/2010 bør derfor ændres. 2013/0142 (NLE) Fælles forslag til RÅDETS FORORDNING om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia[2], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og fra Europa-Kommissionen og ud fra følgende betragtninger: (1) Ved Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia[3] indføres restriktive foranstaltninger over for de personer, enheder og organer, som er opført i bilag I til forordningen som følge af FN's Sikkerhedsråds resolution 1844 (2008). (2) Den 6. marts 2013 vedtog FN's Sikkerhedsråd resolution 2093 (2013), som ajourfører de kriterier for opførelse på listen, som anvendes af Sikkerhedsrådets sanktionskomité, der er nedsat i henhold til resolution 751 (1992). (3) Den … april 2013 vedtog Rådet afgørelse 2013/…/FUSP[4], hvorved afgørelse 2010/231/FUSP ændres og ajourføringen foretages. (4) Denne foranstaltning hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde. (5) Rådets forordning (EF) nr. 356/2010 bør derfor ændres — VEDTAGET DENNE FORORDNING: Artikel 1 Rådets forordning (EU) nr. 356/2010 ændres således: Artikel 2, stk. 3, affattes således: "3. Bilag I omfatter fysiske eller juridiske personer, enheder eller organer, som Sikkerhedsrådet eller sanktionskomitéen har konstateret: (a) deltager i eller yder støtte til handlinger, der truer freden, sikkerheden eller stabiliteten i Somalia, herunder handlinger, som truer freds- og forsoningsprocessen i Somalia, eller som ved magtanvendelse truer Somalias føderale regering eller Den Afrikanske Unions Mission i Somalia (AMISOM) (b) har handlet i strid med våbenembargoen eller restriktionerne med hensyn til videresalg og overførsel af våben eller forbuddet mod at yde dertil knyttet bistand som omhandlet i punkt 34 i UNSCR 2093 (2013) (c) forhindrer leveringen af humanitær bistand til Somalia eller adgangen til eller distributionen af humanitær bistand i Somalia (d) er politiske eller militære ledere, der rekrutterer eller benytter børn i væbnede konflikter i Somalia i strid med gældende folkeret (e) er ansvarlige for krænkelser af gældende folkeret i Somalia, som bl.a. er rettet mod civile, herunder kvinder og børn, i væbnede konflikter, herunder drab og lemlæstelse, seksuelle og kønsspecifikke overgreb, angreb på skoler og hospitaler samt bortførelse og tvangsfordrivelse." Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formanden [1] EUT L 105 af 27.4.2010, s. 1. [2] EUT L 105 af 27.4.2010, s. 17. [3] EUT L 105 af 27.4.2010, s. 1. [4] EUT L ...